**Osa 2 väestönsuojien rakentamisen lopetus**

Tästä alkoi neljän vuoden vääntö väestönsuojien rakentamisesta. Käyn tässä muistiossa läpi pääkohdat tapahtumista. Pidempi versio löytyy kotisivuiltani kohdasta tutkielmat ja otsikolla ”väestönsuojien rakentaminen veitsen terällä”. Voi vaan ihmetellä mitenkä selvisimme tästä rumpasta ehjin nahoin.

Osassa 1 käsittelin normitalkoita. Osassa 3 käsittelen Sipilän hallitusohjelmaa.

1. **Jyrki Kataisen hallitusohjelma 2011-2015**

Jan Vapaavuori hävisi pelastuslain uudistuksen yhteydessä väestönsuojien rakentamisen lopettamisen, hän sai kuitenkin Kataisen hallitusohjelmaan erittäin hankalan lauseen. Hallitusohjelmaa oli väsäämässä aktiivisesti RAKLI.

"Kehitetään kohtuuhintaisen asuntorakentamisen toteutusmahdollisuuksia. Edistetään yhdessä kuntien kanssa tonttitarjontaa kaavoitusta lisäämällä ja nopeuttamalla sekä edistetään kilpailun toimivuutta rakentamisessa. Rakentamisen laatua heikentämättä kehitetään soveltuvilta osin kaavoitus- ja rakentamismääräyksiä, joiden vaikutus on heikko ja jotka nostavat rakentamiskustannuksia. ***Selvitetään mahdollisuudet luopua yleisestä väestönsuojien rakentamisvelvollisuudesta."***

1. **Valtioneuvoston asuntopoliittinen toimenpideohjelma 2011-2015**

Pääministeri Jyrki Kataisen hallitus on ohjelmassaan ilmoittanut laativansa asuntopoliittisen toimenpideohjelman vuoden 2011 loppuun mennessä.

Kataisen hallituksen päätavoitteet ovat mm:

………………

p) ”**Selvitetään ns. normitalkoiden jatkotyönä mahdollisuuksia alentaa asuntorakentamisen kustannuksia liittyen asuinrakennusten väestönsuojien rakentamisvasteesta luopumiseen, autopaikoitukseen sekä muihin kustannuksia aiheuttaviin vaatimuksiin”.**

1. **Kohtuuhintaisen asumisen turvaamisen välikysymys 2013**

Kohtuuhintaisen asumisen turvaamisen välikysymyksen käsittelyn täysistunnossa, muutama kansanedustaja käytti omassa puheenvuorossaan ympäristöministeriön normitalkoiden esille tuomaa väestönsuojien rakentamisen lopettamista.

[***Timo Heinonen (kok)***](http://puheenvuorot.kansanmuisti.fi/puhujat/9-timo-heinonen)***:*** *”*ministeri Vapaavuori, on aikanaan esittänyt, että asuntopolitiikkaa voitaisiin hieman pidemmällä aikajänteellä viedä eteenpäin. Annan kyllä itse tuen myös näille Normitalkoille väestönsuojavelvoitteen purkamiseksi”.

[***Anne-Mari Virolainen (kok)***](http://puheenvuorot.kansanmuisti.fi/puhujat/148-anne-mari-virolainen)*:* ”tässä yhteydessä haluaisinkin muistuttaa, että kun viime vaalikaudella asuntoministeri Vapaavuoren johdolla käynnistettiin Normitalkoot, joissa selvitettiin, mitkä rakentamis- ja kaavamääräykset saattavat tarpeettomasti nostaa asuntorakentamisen kustannuksia, selvityksessä esiin nousivat muun muassa väestönsuojat”.

***Ruohonen-Lerner (ps)*** *”*Ja kuten tänään jo useaan otteeseen täällä on todettu, väestönsuojien rakentamisvelvoitteesta luopuminen tulisikin toteuttaa mahdollisimman pikaisesti”

1. **Sisäministeriön työryhmän 30.10.2012 strategiset linjaukset**

Sisäasiainministeriö asetti 30.10.2012 työryhmän, jonka tehtävänä oli laatia pääministeri Jyrki Kataisen hallituksen ohjelmassa tarkoitettu selvitys mahdollisuudesta luopua yleisestä väestönsuojien rakentamisvelvollisuudesta. Työryhmässä oli edustus kaikista hallituspuolueista sekä sisäasiainministeriöstä, puolustusministeriöstä ja ympäristöministeriöstä. Työryhmän puheenjohtajana toimi sisäasiainministeriön valtiosihteeri Marjo Anttoora.

1. **Ympäristöministeriön tiedote 9.11.2012**

Kiuru julkaisi tiedotteen ennen ensimmäistä kokousta, taustalla oli ympäristöministeriön virkamiehet.

[**Asuntoministeri Kiuru: Väestönsuojien rakentamisvelvoitteesta luovuttava**](http://www.ymparisto.fi/default.asp?contentid=423704&lan=FI) (YM 9.11.2012)

Asunto- ja viestintäministeri Krista Kiurun mukaan yleisestä väestönsuojien rakentamisvelvoitteesta tulisi luopua mahdollisimman pian.

Uusien väestönsuojien rakentaminen erityisesti kaupunkialueilla ei ole enää tarpeellista. Normitalkoiden hengessä ja hallitusohjelman mukaisesti meidän tulisi luopua niistä rakentamista koskevista velvoitteista, jotka eivät ole enää tarpeen ja nostavat turhaan rakentamisen kustannuksia.Tehtävä on helpointa ja nopeinta aloittaa väestönsuojien rakentamisvelvoitteesta luopumalla.

Hallitus on hallitusohjelmassaan sitoutunut rakentamisen laatua heikentämättä kehittämään niitä kaavoitus- ja rakentamismääräyksiä, joiden vaikutus on heikko tai jotka nostavat rakentamiskustannuksia sekä selvittämään mahdollisuudet luopua yleisestä väestönsuojien rakentamisvelvollisuudesta.

On oleellista, että alentuvat rakennuskustannukset hyödyttävät tulevia asukkaita ja näkyvät kokonaisuudessaan pienempinä asumiskustannuksina eivätkä rakennusliikkeiden katteissa. Tämä on keskeinen kysymys myös jatkossa, jos normitalkoita jatketaan Kiuru tähdentää. Kiurun mukaan turvallisuuden uhkakuvat sekä sodankäynnin luonne ovat muuttuneet merkittävästi viimeisten vuosikymmenien aikana. Myös sotatekniikan kehitys on johtanut siihen, että normaalin väestönsuojat eivät enää suojaa väestöä samalla tavalla kuin aiemmin.

Suomessa on tällä hetkellä runsaat 40 000 väestönsuojaa, joissa on lähes neljä miljoonaa väestönsuojapaikkaa. Noin 85 prosenttia väestönsuojista on asuin- ja liikekiinteistöjen yhteydessä olevia yksityisiä, talokohtaisia teräsbetonisuojia. Väestönsuojien kattavuus on erityisen hyvä eteläisessä Suomessa.

Lisätietoa Asunto- ja viestintäministeri Kiurun erityisavustaja Jouni Parkkonen, puh. 040 176 1304, etunimi.sukunimi@ymparisto.fi

1. **Seminaari Moisniemessä 14.1.2013**

Työryhmä on työnsä aikana järjestänyt Moisniemessä 14.1.2013 seminaarin, jossa kuultiin edustajia puolustusministeriöstä, Pääesikunnasta, sisäasiainministeriön pelastusosastolta, Asumisen rahoitus- ja kehittämiskeskuksesta (ARA), Asunto-, toimitila- ja rakennuttajaliitosta (RAKLI), Talonrakennusteollisuus Uusimaasta (RT ry), Helsingin kaupungin rakennusvalvontavirastosta, Helsingin kaupungin pelastuslaitoksen väestönsuojeluyksiköstä, Suomen Kuntaliitosta, Suomen Pelastusalan Keskusjärjestö ry:stä sekä Betoniteollisuusjaoksen (RT ry) eläkkeellä olevaa toimitusjohtajaa.

Luennoitsijat perustivat käsityksensä pääosin Valtioneuvoston selontekoon (Suomen turvallisuus- ja puolustuspolitiikka 2012, valtioneuvoston selonteko). Selonteosta tehtiin johtopäätöksiä sekä väestönsuojien rakentamisen puolesta että rakentamisesta luopumiseksi. Turvallisuusasioista vastuussa olevat henkilöt asettuivat väestönsuojien rakentamisen jatkamisen kannalle, rakentamisen piirissä olevat henkilöt pääosin rakentamisesta luopumisen kannalle.

Työryhmä kokoontui 4 kertaa. Työryhmä esittää mahdollisen jatkovalmistelun pohjaksi useita näkökulmia ja toimintamalleja väestönsuojien rakentamistarpeen arviointiin ja mahdollisiin muutosvaihtoehtoihin väestönsuojien rakentamisessa.

***Ensimmäisenä vaihtoehtoa***, jonka mukaan väestönsuojien rakentamista jatkettaisiin nykyisen sääntelyn pohjalta (ns. nolla-vaihtoehto).

***Toisena vaihtoehtoa***, jossa on esitetty kaksi asuinrakennusten väestönsuojien rakentamisvelvoitteen laukaisevan neliörajan nostamisvaihtoehtoa. Samassa yhteydessä on tarkasteltu väestönsuojien rakentamista koskevan teknisen sääntelyn mahdollista edelleen keventämistä.

***Kolmantena vaihtoehtoa***, jossa luovuttaisiin asuinrakennusten väestönsuojien rakentamisvelvoitteista uudisrakentamisen yhteydessä sekä mahdollisesti luovuttaisiin myös vanhan väestönsuojakannan ylläpitovelvoitteesta.

Sisäasiainministeriö on pyytänyt työryhmämuistiosta turvallisuuskomitealta lausunnon 10.6.2013 mennessä. Työryhmämuistio ja turvallisuuskomitean lausunto on tarkoitus käsitellä sisäisen turvallisuuden ministerityöryhmässä kesän aikana. Mahdollisesta asian jatkovalmistelusta päätetään ministeriryhmän jälkeen.

1. **Turvallisuuskomitean lausunto**

*Tämä lausunto oli tosi tärkeä ja puolsi väestönsuojien rakentamista*.

Turvallisuuskomitean yksimielisen käsityksen mukaan sisäasiainministeriön työryhmän laatima muistio sisältää tämänkaltaiselta selvitykseltä vaadittavat perustiedot nykytilasta, valtionjohdon uhkakuvia koskevista linjauksista ja erilaisista muutosvaihtoehdoista. Väestönsuojien rakentamisvelvoitteen tulee perustua kulloinkin tehtyihin uhka-arvioihin. Nykyiseen uhkakäsitykseen kuuluu sotilaalliseen hyökkäykseen liittyvä tarve väestön suojaamiseen. Väestönsuojelu koostuu useista erilaisista järjestelyistä. Kuitenkin on todettava, ettei mikään tai mitkään niistä voi korvata väestönsuojia. Kysymys on siten kokonaisuudesta, jossa väestön suojaamisessa hyödynnetään kaikki toimenpiteitä kulloinkin tarkoituksenmukaisella tavalla. Turvallisuuskomitean käsityksen mukaan maassa tulee siten jatkossakin olla toimiva väestönsuojajärjestelmä.

Koska kyseessä on taloudellisesti arvioiden varsin vähäinen panostus yhteiskunnan turvallisuusstrategian yhden elintärkeän toiminnan, sisäinen turvallisuus, varmistamiseen kaikissa tilanteissa, Turvallisuuskomitean käsityksen mukaan tarkoituksenmukaisinta olisi nyt säilyttää väestönsuojien rakentamisvelvollisuus nykyisen vuonna 2011 säädetyn lain mukaisena. Uhkakuvien ajanmukaisuutta arvioidaan jatkuvasti ja luonnillisesti niissä tapahtuvat muutokset otetaan huomioon varautumisjärjestelyissämme. Turvallisuuskomitea korostaa lopuksi, että yhteiskunnan turvallisuus on kokonaisuus, jossa sen kaikkien osa-alueiden tulee olla toimintakuntoiset.

Turvallisuuskomitean puheenjohtaja kansliapäällikkö Arto Räty

Hallitusneuvos Matti Piispanen

1. **Sisäisen turvallisuuden ministerityöryhmän lausuma**

Sisäisen turvallisuuden ministeriryhmän kokouksessa 19.11.2013 turvallisuuskomitean lausunto oli tuotuna tiedoksi.

Sisäisen turvallisuuden ministeriryhmä

Aika 19.11.2013 klo 13.00–14.00

Paikka Eduskunta, hallituksen iso kokoushuone

Jäsenet

|  |  |  |
| --- | --- | --- |
| Nimi | Läsnä | Poissa |
| **Sisäasiainministeri Päivi Räsänen** |  |  |
| Peruspalveluministeri Susanna HuovinenKehitysministeri Pekka Haavisto**Oikeusministeri Anna-Maja Henriksson**Maa- ja metsätalousministeri Jari KoskinenLiikenneministeri Merja KyllönenEurooppa- ja ulkomaankauppaministeri Alexander StubbUlkoministeri Erkki TuomiojaValtiosihteeri Pertti Torstila, UMKansliapäällikkö Tiina Astola, OMKansliapäällikkö Päivi Nerg, SMKansliapäällikkö Päivi Sillanaukee, STM |  |  |
| Päällikkö Tarja Mankkinen, SM, sihteeri |  |  |
|  |  |  |

1. Kokouksen avaus Kokouksen avaus ja asialistan hyväksyminen.

3. Väestönsuojien rakentamista koskevia strategisia linjauksia selvittäneen työryhmän muistio

Sisäasiainministeriö asetti 30.10.2012 työryhmän laatimaan selvitys pääministeri Jyrki Kataisen hallituksen ohjelmassa tarkoitettu selvitys mahdollisuudesta luopua yleisestä väestönsuojien rakentamisvelvollisuudesta. Työryhmän puheenjohtajana toimi valtiosihteeri Marjo Anttoora.

Työryhmän selvitys valmistui 31.3.2013. Selvityksestä on pyydetty lausunto Turvallisuuskomitealta.

Liite: Väestönsuojien rakentamista koskevia strategisia linjauksia selvittäneen työryhmän muistio

Turvallisuuskomitean kokoonpano

Turvallisuuskomitean lausunto

Esitys:

Esitetään että sisäisen turvallisuuden ministeriryhmä merkitsee selvityksen ja siihen liittyvän lausunnon tiedoksi.

Puheenjohtaja Päivi Räsänen

Sihteeri Tarja Mankkinen

*Tämä kokous oli erittäin tärkeä väestönsuojien rakentamisen jatkumiselle. Sisäministeri oli päättänyt, että hän ei tule esittelemään sellaista lakia, joka lopettaisi väestönsuojien rakentamisen. Hän sai puolelleen oikeusministeri Anna-Maja Henrikssonin.*

1. **Ministeri Päivi Räsäsen kannanotto STT:lle 12.12.2013**

Ministeriryhmä ei puuttunut väestönsuojien rakentamisvelvoitteisiin

**STT 12.12.2013 23:10**

Sisäisen turvallisuuden ministerityöryhmä ei tehnyt torstaina päätöstä väestönsuojien rakentamisvelvoitteista, kertoi sisäministeri Päivi Räsänen (kd.) STT:lle.

Ministerityöryhmässä käsiteltiin selvitystä, jossa esitettiin eri vaihtoehtoja rakentamisvelvoitteille. Yksi vaihtoehdoista oli nykyisen linjan jatkuminen. Vaihtoehtoina olivat myös rakentamismääräysten keventäminen ja väestönsuojien rakentamisen lopettaminen uusiin asuintaloihin.

Jos rakentaminen olisi päätetty lopettaa uusiin asuintaloihin, olisi pitänyt miettiä, mitä vanhojen väestönsuojien ylläpidolle tehtäisiin.

- Niin kauan kuin Puolustusvoimat varautuu puolustamaan maata mahdollisia väestöä uhkaavia tilanteita ajatellen, tarvitsemme myös väestönsuojia. Tämä ei ole pelkästään rakentamiseen ja rakentamiskustannuksiin liittyvä kysymys vaan myös turvallisuus- ja puolustuspoliittinen asia, Räsänen sanoi.

1. **Sisäministeri Päivi Räsäsen blogi 23.1.2014**

Väestönsuoja on välttämätön turva äärimmäisessä hädässä

*Sisäministeri Päivi Räsänen*

Muinaisina aikoina esi-isämme rakensivat linnoja ja piilopirttejä suojatakseen itsensä ja läheisensä vaaroilta. Yhteiskunta alkoi ottaa vastuuta suomalaisten väestönsuojelusta 1920-luvulla.

Helsingin kaupunki oli suunnittelutyössä edelläkävijä. Sen väestönsuojelujärjestelmä joutuikin nopeasti koetukselle sodan syttyessä. Talvisodassa kuntalaisille tarjottiin pääasiassa vain sirpaleilta suojaavia väestönsuojakaivantoja ja –rakenteita. Jatkosodan aikana kalliosuojista löytyi suojapaikka jo noin 50 000 kaupunkilaiselle.

Väestönsuojaamisesta on käyty aika ajoin kiivastakin keskustelua. 1930-luvun lopulla osa kansanedustajista vastusti ehdottomasti väestönsuojelulainsäädännön säätämistä. He onnistuivatkin lykkäämään lainsäädännön voimaantulon siten, että se tuli voimaan juuri ennen sotaa. Yhtenä perusteluna käytettiin argumenttia, ettei Suomi voi koskaan joutua sotaan.

Suomessa väestönsuojien rakentamisvastuu on sälytetty rakennuksen rakentajalle. Viimeisen 60 vuoden aikana olemme tällä periaatteella rakentaneet kattavan väestönsuojakannan noin neljälle miljoonalle ihmiselle. Kyseessä on noin 4,5 miljardin euron turvallisuusinvestointi, josta kustannukset ovat jakautuneet kattavasti koko väestölle.

Väestönsuojakeskustelu on jälleen ajankohtainen. Hallituksen muodostamisen yhteydessä hallitusohjelman energiatehokkaan rakentamisen osuuteen kirjattiin lausuma, jonka mukaan selvitetään mahdollisuudet yleisestä väestönsuojien rakentamisvelvollisuudesta luopumiseen. Taustalla on ajatus, että asuntojen hinta laskee, jos väestönsuojien rakentamisvelvoitteesta luovutaan.

Väestönsuojan aiheuttama lisäkustannus on selvitysten mukaan noin 30 euroa neliömetriä kohden. Asunnon myyntihintaan väestönsuojavelvoitteen poistamisella ei kuitenkaan näyttäisi olevan odotettua suoraa vaikutusta, sillä asunnon hinta määräytyy kysynnän ja tarjonnan sekä asunnon sijaintipaikan yleisen asuntohintatason perusteella.

Asuntojen hintataso on toki tärkeä asia, mutta väestönsuojien rakentamisesta päätettäessä tilannetta pitäisi nytkin tarkastella uhkakuvien perusteella. Valtioneuvoston viimeisessä turvallisuus- ja puolustuspoliittisessa selonteossa vuodelta 2012 on laajasti selvitetty maamme uhkakuvia. Selonteon mukaan aseellinen hyökkäys Suomeen on edelleen mahdollinen ja maallamme on tarve ylläpitää järjestelmiä alueellisen koskemattomuutemme turvaamiseksi ja väestön suojaamiseksi kaikilta mahdollisilta vaaroilta.

Väestönsuojelu ja väestönsuojien rakentaminen mielletään vahvasti toisen maailmansodan aikaan kuuluvaksi toiminnaksi. Tätä se ei kuitenkaan ole. Vaikka harva meistä pitää mahdollisena tai ainakaan todennäköisenä toisen maailmansodan kaltaisia sodankäyntitapoja, joissa suuria keskieurooppalaisia kaupunkeja tuhottiin perusteellisesti aluepommituksissa ja siviiliväestö koki mittaamattomia kärsimyksiä, on kuitenkin huomattava, että myös nykyaikaisessa sodankäynnissä asevaikutuksia voidaan kohdistaa nimenomaan siviiliväestöön.

Eurooppa ei tässä suhteessa ole mitenkään poikkeus. Esimerkiksi Jugoslavian hajoamisen yhteydessä siviiliväestö joutui kärsimään tarkoituksellisesti sitä vastaan suunnatuista pommituksista. Irakissa ja Persianlahdella käydyn kahden edellisen sodan aikana asevaikutukset eivät ulottuneet pelkästään sotilaalliseen infrastruktuuriin, vaan tiheään rakennetuilla alueilla myös siviiliväestöön. Ilmiötä kutsutaan kyynisesti nimellä collateral damage – sivulliset uhrit.

Väestönsuojat antavat turvan kaikkein vaikeimmissa ääritilanteissa sinne suojautuville. Väestönsuojaa ei kuitenkaan tänä päivänä rakenneta pelkästään näitä ääritilanteita varten, vaan sitä voidaan käyttää myös muihin tarkoituksiin. Väestönsuojarakenteiden kehitystyötä tuleekin jatkaa siten, että tilat ovat mahdollisimman laajasti käytettävissä myös normaalioloissa. Lisäksi on pyrittävä alentamaan niistä aiheutuvia rakentamisen lisäkustannuksia.

Vaaran uhatessa ihminen suojautuu ja suojaa läheisensä. Tämä ikivanha periaate ei ole muuttunut miksikään. Niin kauan kuin tarvitsemme puolustusvoimia suojaksemme, tarvitsemme myös väestönsuojia asukkaidemme suojaamiseksi sodan vaaroilta.

1. **Tekniikka &Talous otsikoi seuraavasti**

"Pommisuoja pakollinen Suomen lisäksi vain Albaniassa" – nämä asiat tekevät asunnoista kalliita.

****

[Kuva: Juha Tanhua]

Kunnat ja valtio ovat pääsyyllisiä siihen, miksi uuden kaksion rakentamiskustannus on puolitoistakertaistunut 20 vuodessa. Näin väittää rakennusyhtiö [YIT](http://www.tekniikkatalous.fi/haku/?query=YIT) tuoreen selvityksensä perusteella.

Yhtiö kartoitti, mikä osuus kaavoituksella, rakennusmääräyksillä, tontin hinnalla ja laadunparannuksilla on rakentamisen kustannusten nousuun.

Lähtökohdaksi otettiin 200 000 euroa maksava kaksio pääkaupunkiseudulla. Vuoden 1992 tekniikalla ja määräyksillä vastaava asunto maksaisi nyt rakennettuna 120 000 euroa.

– Kaavoitus ja rakennusmääräykset selittävät yksin yli puolet 80 000 euron hinnannoususta, YIT:n hankekehityspäällikkö [Samuli Joki](http://www.tekniikkatalous.fi/haku/?query=Samuli%20%0A%20%20Joki) selittää.

Suurin yksittäinen tekijä on autopaikoitus. Autot halutaan kaavoituksella maan alle pysäköintitaloihin, ja tämä nostaa asuntojen kustannuksia 400–700 euroa neliöltä.

Toinen tärkeä tekijä on rakennusmääräyksiin sisältyvä vaatimus jokaisen asunnon esteettömyydestä. Märkätiloista tulee väkisinkin isoja, kun jokaisen asunnon kylpyhuoneessa on mahduttava kääntymään pyörätuolilla.

Ruotsissa esteettömiä asuntoja pitää olla vain 30 prosenttia. Saksassa ainoastaan alimmat kerrokset pitää rakentaa esteettömiksi.

– Meilläkin voitaisiin harkita, että vain osa asunnoista olisi esteettömiä. Asia on toki herkkä. Kuka hyvänsä saattaa koska tahansa olla esteettömien tilojen tarpeessa, Joki pyörittelee.

Väestönsuojat ovat kolmas hintava erikoisuus. Euroopan maista ”pommisuoja” on kerrostaloissa pakollinen vain Suomessa ja Albaniassa. Sisäministeriö totesi hiljattain, että väestönsuojapakkoa ei ole syytä poistaa rakennusmääräyksistä.

*Lue aiheesta lisää* *Tekniikka&Talouden [printtilehdestä](http://www.tekniikkatalous.fi/tilaa/) tai* *kirjautumalla uuteen* [*Summa-sisältöpalveluun*](https://summa.talentum.fi/login?loginExpired=1)*.*

1. **Jouni Parkkonen 2014 väestönsuojan rajan nostaminen 9000 m2**

Pelastusosastoa on pyydetty selvittämään väestönsuojien rakentamisvelvoitteen rajan nostamista kaikkien rakennusten osalta 9000 neliömetriin. Tämä oli viimeinen hätähuuto tältä hallitukselta. Kaiken lisäksi lainmuutosvaatimus tuli kännykällä sisäministeriöön.

**Lähettäjä:** Parkkonen Jouni [mailto:Jouni.Parkkonen@ymparisto.fi]
**Lähetetty:** 13. maaliskuuta 2014 9:28
**Vastaanottaja:** Nahkala Andrei SM
**Kopio:** Tiina.rytila@mmm.fi
**Aihe:** Väestönsuojia koskeva päätösesitys

Hei!

Lupaamani mukaisesti lähetän ehdotuksen väestönsuojia koskevaksi päätösehdotukseksi. Kokoomus tukee tätä päätösehdotusta.

"Hallitus päättää, että väestönsuojien yleistä rakentamisvelvollisuutta koskevaa neliömäärää nostetaan nykyisestä 1200 asm2:stä 9000 asm2:iin asuinrakennusten osalta ja muiden kuin asuinrakennuksien osalta nykyisestä 1500 asm2:stä 9000 asm2:iin.
Asiaa koskeva hallituksen esitys annetaan mahdollisimman pian ja laki tulisi voimaan mahdollisimman pian, kuitenkin viimeistään 1.6.2014 lukien."

Sen verran vielä totean, että esityksemme on ministeriryhmän lopullisella päätösvarauksella varustettu.

Terveisin Jouni Lähetetty iPadista

1. **Sisäministeriön selvitys rajan ostamisen vaikutuksesta**

Haettujen rakennuslupien mukaan vuonna 2012 olisi väestönsuojia rakennettu koko maassa yhteensä 819 kpl. Ennen lain uudistusta väestönsuojia rakennettiin 2000-luvulla keskimäärin 1056 kappaletta vuodessa.

**Velvoitteen rajan nostamisen vaikutukset 9000 m2**

Rakennuksen käyttötarkoitus (1200 m2) nykyisen 3000 m2 9000 m2

Asuinrakennukset 333 91 **3**

Liikerakennukset 149 32 **6**

Toimistorakennukset 44 14 **3**

Liikenteen rakennukset 13 3 **1**

Hoitoalan rakennukset 57 10 **1**

Kokoontumisrakennukset 22 11 **1**

Opetusalan rakennukset 53 12 **3**

Teollisuusrakennukset 76 8 **0**

Varastorakennukset 25 9 **1**

Palo- ja pelastusrakennukset 14 1 **0**

Maatalousrakennukset 0 0 **0**

Muut rakennukset 33 0 **0**

***Yhteensä väestönsuojia kpl 819 191 19***

Edellä esitetyt luvut perustuvat tilastokeskukselta saatuihin rakennustilastoihin. Aiemmissa selvityksissä korkein neliömetriraja oli 3000 m2. Tilastokeskukselta 21.3.2014 saadun selvityksen mukaan vuonna 2012 haettiin rakennuslupia sellaisiin rakennuksiin, joiden pinta-ala samalla tontilla oli yli 9000 neliömetriä yhteensä 19 kappaletta. Rakennuksista liikerakennuksia oli 6 kpl ja asuinrakennuksia sekä toimistorakennuksia kumpiakin 3 kpl.

Jo 3000 m2:n raja aiheuttaa sen, että mikään yritys ei pysty toimimaan pelkästään väestönsuojan laitteita valmistavana yrityksenä. Tässä tapauksessa vain yhdellä yrityksellä olisi mahdollisuus valmistaa väestönsuojan laitteita sivutuotteena. Määrät jäävä niin vähäiseksi, että niiden hinnat nousevat väistämättä pienten sarjojen vuoksi sekä monopolin takia. Mikäli velvoitteen raja nostettaisiin 9000 neliömetriin, väestönsuojien laitteiden valmistus loppuisi välittömästi Suomessa. Samalla häviää 750 henkilötyövuotta.

Yritystoiminnan loputtua Suomessa, loppuu myös kansainvälinen liiketoiminta sekä VTT:n tutkimustoiminta. Viime kesänä kävi Arabiemiraateista valtuuskunta tutustumassa Suomen väestönsuojien rakentamiseen ja huhtikuussa on tulossa Etelä Korean valtuuskunta. Ovat olleet yhteydessä Suomalaisiin yrityksiin. Jatkossa olemassa oleva suojakanta 49 000 väestönsuojaa, arvoltaan 4 miljardia euroa, rappeutuu ajan myötä.